|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont:

Előterjesztve: Pénzügyi és Kerületfejlesztési Bizottsághoz

**ELŐTERJESZTÉS**

**A Képviselő-testület** **2014. április 29-ei** **rendkívüli ülésére**

|  |  |
| --- | --- |
| **Tárgy:** | A területrendezésről szóló 1996. évi XXI tv. 11.§. (1), a), aa) rendelkezése alapján a Budapest Főváros területfejlesztési koncepciójának véleményezése, továbbá a Budapest Főváros területfejlesztési programjának és az integrált településfejlesztési stratégiájának véleményezése. |

**Készítette:**

Lantos Péter

főépítész

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Dr. Szeneczey Balázs Főpolgármester-helyettes Úr a területrendezésről szóló 1996. évi XXI tv. 11.§. (1) bekezdése alapján kéri, hogy Budapest Főváros területfejlesztési koncepciójának elfogadását a Kerületi Önkormányzatnál hatáskörrel rendelkező szerv (kerületünkben a Képviselő-testület) erősítse meg.

A dokumentum tervezettel kapcsolatban szakmai véleményt fogalmaztunk meg 2013.06.21-én KI/13200-2/2013/XII iktatószámon, melyet jelen előterjesztéshez mellékelek (1. sz. melléklet) Az elméleti szintű felvetéseinkkel részben egyetértettek, részben elvetették.

Az azóta eltelt időszakban tekintettel az elkövetkezendő 2014-2020 év időintervallumra vonatkozó EU költségvetési, pénzügyi, gazdasági és műszaki fejlesztési területekre több koncepcionális, stratégiai, és program szintű dokumentum készült. A Főépítészi Iroda előkészítése mellett tekintettel a szűkös határidőkre folyamatosan szakmai véleményeket fogalmaztunk meg, melyeket el is juttatunk a Fővárosi Önkormányzatnak. A pontos tájékoztatás érdekében közöljük, hogy az alábbi dokumentumokról van szó:

A főváros területfejlesztési koncepciója (TFK) térségi összefüggéseket vizsgáló, távlati jövőképet meghatározó fejlesztési dokumentum.

A főváros integrált településfejlesztési stratégiája (ITS) középtávú stratégiai célokat meghatározó fejlesztési dokumentum.

A főváros területfejlesztési programja (TFP) olyan rövid távú fejlesztési dokumentum, amely konkrét projekteket és azok prioritását tartalmazza.

Megállapítható, hogy a fejlesztési dokumentumok között átfedések vannak különösen a célok tekintetében és az úgynevezett alátámasztó munkarészek vonatkozásában. Mivel a véleményeink között szakmai összefüggés van, javasoljuk, hogy a fejlesztési dokumentumokkal kapcsolatban a Képviselő-testület foglaljon állást megerősítve a szakmai véleményt. Ezért a TFP és az ITS véleményezésével kapcsolatos állásfoglalásokat is mellékeljük (2. és 3. számú melléklet)

Kérem a Tisztelt Képviselő-testületet, hogy a határozati javaslatokat támogatni szíveskedjék.

**Határozati javaslatok**

**1.**

Budapest Főváros VII. kerület Erzsébetváros Önkormányzata Képviselő-testülete támogatja, Budapest Főváros területfejlesztési koncepciójának elfogadását.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzata Képviselő-testülete támogatja, Budapest Főváros területfejlesztési programjának elfogadását.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzata Képviselő-testülete támogatja, Budapest Főváros integrált településfejlesztési stratégiájának elfogadását.

**Felelős:** Vattamány Zsolt polgármester

**Határidő:** azonnal

**Budapest,** **2014.04.14.**

Vattamány Zsolt

polgármester